Here is a page extracted from Wikipedia that may contain CSS, HTML, and a lot of unformatted text.

Title: Rėmonts Nuorvėla
Content: Rėmants Nuorvėla (Rimantas Norvila, gėmė 1957 m. groudė 2 d. Kauna rajuonė) - Vėlkavėškė vīskops.

Biuograpėjė 
1975 metās bėngė Kauna 26 vėdorėnė muokīkla ė trompā studėjava Kauna politeknėkas institutė. 1976-1978 metās tarnava armėjuo Karaliaučiaus srėtie. Nu 1978 metū dėrba Kaunė keliuos darbuovėities.

1986 metās istuojė i tarpdiecezėni konėgū seminarėjė. Ano bėngės 1991 metās vasarė 24 dėina bov išvėntints konėgo. Bova vikaro Kauna arkikatedruo, Vilijampuolės šv. Jūzapa ė Žaliakalnė Krėstaus Prisėkielėma parapėjuos. 1993 metās paskėrts Kauna arkivīskopėjės kurėjės kanclerio. Dėdlē daug dėrba, roušies Puopīžiaus Juona Pauliaus II vizitou Lietovuo.

1995-1997 metās studėjava puopīžėškajamė šv. Tuoma universitetė Romuo ėr igėjė dvasėngoma teologėjės licenzijata laipsni.

1997 m. paskėrts tėtolėnio Kastr vīskopo ė Kauna arkivīskopo augziliaro. Tās patēs metās bėrželė 29 dėina konsekrouts vīskopo. Būdams vīskopo augzilēro ejė tēpuogė Kauna konėgu seminarėjės rektuoriaus pareigas. Tas bova 1997-2001 metās. 1999 metās paskėrts Kauna arkivīskopo generalvikaro. 

2002 m. sausė 5 dėin puopīžios Juons Paulios II R. Nuorvėla paskīrė Vėlkavėškė vīskopo. Ingresos i Vėlkavėškė katedra ivīka 2002 m. vasarė 10 dėina.

Nu 2002 metu siejės 20 dėinuos R. Nuorvėla īr Lietovuos Vīskopū Konferencėjės Jaunėma Rēkalū tarības pėrmėninks. Uns tēpuogė pėrmėninkau Vīskopū Konferencėjes Rīšiū so Lėnkėjės Vīskopū Konferencėjės tarībā.

Norvila,Rimantas